આ અંગે ભારે ઉદ્યોગ અને જાહેર સાહસોના કેન્દ્રીય રાજ્ય પ્રધાન સુપ્રિયોએ જણાવ્યું કે હું મારી પાર્ટીના કેટલાક લોકોને છોડાવવા પોલીસમથક તરફ જઈ રહ્યો હતો ત્યારે મારી અને મારી સાથે રહેલા પક્ષના કેટલાક કાર્યક્રરો પર તૃણમૂલ કોંગ્રેસના કાર્યક્રરોએ ઈંટથી હુમલો કર્યો હતો. આ હુમલાથી મારી ગાડીના કાચને પણ નુકસાન થયું છે. તેમણે વધુમાં જણાવ્યું કે હુમલાખોરોએ કાળા વાવટા પણ દર્શાવ્યા હતા ત્યારે મને એ સમજાતું નથી કે પોલીસે ટોળાને મારી કાર પાસે કેમ આવવા દીધું હતું? આ ઘટનાના વીડિયો ફૂટેજમાં જોવા મળે છે કે સુ‌િપ્રયો એક વાહનના ફૂટબોર્ડ પર ઊભા હતા ત્યારે તેમના મોઢા પર એક પથ્થર વાગ્યો હતો, જેના કારણે તેમને ઈજા થઈ હતી.